16/04/2021 | Administración LocalMunicipal
Melide
Regulación do taboleiro electrónico

ANUNCIO Regulación taboleiro electrónico Concello de Melide Faise público que na resolución da Alcaldía 184/2021 do 8 de abril de 2021 acordouse a regulación do taboleiro electrónico do Concello de Melide e que transcrita literalmente di: “RESOLUCIÓN ASUNTO: REGULACIÓN TABOLEIRO ELECTRÓNICO EXPEDIENTE: 2021/G003/000196 ANTECEDENTES: O Concello de Melide, en sesión plenaria do 20 de febreiro de 2012, adoptou o acordo da creación da sede electrónica do Concello de Melide: sede. concellodemelide (BOP Nº 44 do 5 de marzo de 2012). O 2 de abril de 2020 aprobouse por Decreto de alcaldía 175/2020 a regulación de actuacións administrativas e selo electrónico no Concello de Melide (BOP Nº 62 do 21 de abril do 2020). O 23 de febreiro de 2021 aprobouse por decreto da alcaldía 10/2021 a modificación do enderezo electrónico da sede electrónica do Concello de Melide pasando a ser: sece. concellodemelide. gal. (BOP Nº 37 do 25 de febreiro de 2021) O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, dispón “La publicación de actos y comunicaciones que, por disposición legal o reglamentaria deban publicarse en tablón de anuncios o edictos podrá ser sustituida o complementada por su publicación en la sede electrónica del organismo correspondiente”. En virtude das facultades que me outorga a lexislación aplicable, RESOLVO: PRIMEIRO.–A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.–O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.–O taboleiro de anuncios electrónico publicarase na sede electrónica do Concello. CUARTO.–O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.–O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.–Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉPTIMO.–Este regulación entrará en vigor ao día seguinte da súa publicación no Boletín Oficial da Provincia de A Coruña. Igualmente publicarase na sede electrónica do Concello de Melide a efectos de xeral coñecemento de acordo co artigo 45.1. a) da Lei 39/2015. Ordeno e asino en Melide, xoves 8 de abril de 2021. Asdo.: O alcalde en funcións / José Antonio Prado García. Do que a secretaria da fe. Asdo.: A secretaria / María Cruz Andrade García.” Melide, 12 de abril de 2021. Asinado dixitalmente O alcalde: José Manuel Pérez Penas